અમદાવાદ: પાટીદાર મતદારોના પ્રભુત્વ હેઠળની વિધાનસભા બેઠકમાં કાર્યકરોને ત્રણ દિવસ માટે પાટીદાર વિસ્તારમાં જઇને લોકોને મળવાનો ટાસ્ક આપવામાં આવ્યો હોવાનું આધારભૂત સૂત્રો દ્વારા જાણવા મળે છે. ભાજપના નેતાઓ છેલ્લાં બે વર્ષથી પાટીદાર વિસ્તારોમાં જવામાં મુશ્કેલી અનુભવી રહ્યા છે ત્યારે આવા સંજોગોમાં કાર્યકરોને આગળ ધરવાની કૂટનીતિ ચૂંટણી ટાણે પક્ષે અપનાવતાં પક્ષના કાર્યકરોમાં આંતરિક ચર્ચાઓ ઊઠી છે.